Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 356/14/5508	Ružomberok, 29.4.2015
EEČ : 2-42-51-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený  požadoval náhradu škody vo výške 150,- Eur, ktorú obvinený uhradil na účet poškodeného, obvinený uhradil VšZP škodu vo výške 1354,09 Eur do pokladne. XXXXX dňa 30.03.2015 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 100,- Eur, pričom adresátom tejto sumy je Občianske združenie Hrabovčan, so sídlom Ul. Hrabovská cesta 2, 03401 XXXXX, IČO 37976214, číslo účtu SK3109000000000333804090, vedený v SLSP, a. s. XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona, teda 50,- Eur. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Liptovská Teplá pod spisovou značkou ORP-550/LT-RK-2014.
dňa 29.03.2014 v čase okolo 13.30 h  po predchádzajúcom slovnom konflikte medzi hosťami, ktorí boli v tom čase na rekreačnej chalupe p. Mužilu v obci XXXXX a rodinou XXXXX, ktorá sa v tom čase nachádzala na pozemku susediacom s pozemkom p. Mužilu, tam XXXXX fyzicky napadol poškodeného XXXXX, nar. XXXXX, takým spôsobom, že sa XXXXX zavesil z vonkajšej strany, z pozemku p. Mužilu, na oplotenie ohrady, ktoré oddeľuje pozemok rodiny Praženicovcov  a p. Mužilu, kde tam zasotil XXXXX, ktorý v tom čase bol pri oplotení vyššie uvedeného oplotenia z jeho vnútornej strany, kde XXXXX na základe tohto posotenia osobou XXXXX spadol na zem, pričom následkom tohto pádu utrpel zranenie spočívajúce v natrhnutí predného skríženého väzu ľavého kolena, čím XXXXX spôsobil zranenie vyžadujúce si práceneschopnosť a obmedzenie v obvyklom spôsobe života v trvaní 5 týždňov, 

Odôvodnenie: 
            Uznesením povereného príslušníka OO PZ Liptovská Teplá sp. zn. ORP-550/LT-RK-2014 z 13.11.2014 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví § 156 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
            Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX a poškodený uzavreli dňa 30.03.2015 pred probačným a mediačným úradníkom na Okresnom súde v Ružomberku dohodu o zmieri, v rámci ktorej sa poškodený zaviazal uhradiť požadovanú náhrady škody vo výške 150 Eur na požadovaný účet, uhradil VšZP škodu vo výške 1354,09 Eur do pokladne.
    	 
          XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

XXXXX zložil na účet Okresnej prokuratúry v Ružomberku peňažnú sumu vo výške 100,- Eur, pričom adresátom tejto sumy je Občianske združenie Hrabovčan, so sídlom Ul. Hrabovská cesta 2, 03401 XXXXX, IČO 37976214, číslo účtu SK3109000000000333804090, vedený v SLSP, a. s. XXXXX kde zo sumy 100,- Eur patrí štátu na peňažnú pomoc obetiam trestnej činnosti 50% podľa osobitného zákona. 

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 

Táto suma je primeraná závažnosti spáchaného trestného činu.
             
Obvinený a poškodený s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	  
Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor